greek_downloads/Οικονομική Έκθεση ΔΙΕΘΝΗΣ ΑΕΡΟΛΙΜΕΝΑΣ ΑΘΗΝΩΝ (2024,Εξαμηνιαία,Μητρική)/images/page_13.png
13 
 
Ασία κατά 44,0%. Τέλος, η Αφρική ήταν η μόνη αγορά που παρουσίασε μείωση σε σχέση με τα επίπεδα 
του 2023, κατά -6,6%, κυρίως λόγω της δυσμενούς εξέλιξης της κίνησης στην Αίγυπτο. 
  
Το πρώτο εξάμηνο του 2024, η κίνηση εμπορευμάτων του Αερολιμένα ανήλθε σε 56,6 χιλιάδες τόνους, 
ξεπερνώντας τα επίπεδα του 2023 κατά 26,7%. Ο όγκος των φορτίων αυξήθηκε κατά 28,6% σε 54,8 
χιλιάδες τόνους, ενώ η κίνηση του ταχυδρομείου συνέχισε την πτωτική της τάση, μειούμενη κατά 11,9% 
σε 1,8 χιλιάδες τόνους. Η εγχώρια κίνηση παρέμεινε αμετάβλητη, ενώ η διεθνής κίνηση αυξήθηκε κατά 
28,4%, κυρίως λόγω της πρόσθετης χωρητικότητας που προσέφεραν οι αερομεταφορείς των ΗΠΑ. Τα 
εισερχόμενα φορτία αυξήθηκαν κατά 45%, επωφελούμενα από τις διαταραχές στη διώρυγα του Σουέζ και 
την αύξηση των διακινούμενων φορτίων μέσω του Αεροδρομίου. Τα εξερχόμενα φορτία, παρά την αρνητική 
τάση των εξαγωγών στην Ελλάδα, αυξήθηκαν κατά 14,9%, κυρίως λόγω της πρόσθετης διαμετακομιστικής 
κίνησης. 
 
Εισαγωγή των μετοχών του ΔΑΑ στο Χρηματιστήριο Αθηνών 
Την 1 Ιουνίου 2023, οι μέτοχοι του ΔΑΑ υπέγραψαν Μνημόνιο Κατανόησης (Memorandum of 
Understanding) για τη διερεύνηση της δυνατότητας πώλησης του 30% της συμμετοχής του Ταμείου 
Αξιοποίησης Ιδιωτικής Περιουσίας του Δημοσίου (ΤΑΙΠΕΔ) στον ΔΑΑ μέσω Αρχικής Δημόσιας Προσφοράς. 
Η απόφαση αυτή συνάδει με τη μακροχρόνια επιλογή των μετόχων του ΔΑΑ να εισαγάγουν τις μετοχές της 
Εταιρείας σε ρυθμιζόμενη αγορά, στη συγκεκριμένη περίπτωση στην Κύρια Αγορά της Ρυθμιζόμενης Αγοράς 
Αξιών του Χρηματιστηρίου Αθηνών (ATHEX). 
 
Καθ' όλη τη διάρκεια του 2023, η Εταιρεία και οι μέτοχοί της προέβησαν σε σειρά προπαρασκευαστικών 
ενεργειών, ώστε να διασφαλίσουν την επιτυχία της Αρχικής Δημόσιας Προσφοράς. Οι προσπάθειες αυτές 
περιλάμβαναν την πρόσληψη ειδικών τεχνικών, χρηματοοικονομικών, νομικών, επικοινωνιακών και άλλων 
συμβούλων με αντικείμενο την παροχή της απαραίτητης υποστήριξης. Ως ημερομηνία-στόχος για την 
έναρξη διαπραγμάτευσης ορίστηκε η 7 Φεβρουαρίου του 2024. 
 
Μερικά κρίσιμα ορόσημα που επιτεύχθηκαν στις αρχές του 2024, ώστε να καταστεί δυνατή η Αρχική 
Δημόσια Προσφορά:  
• 
Στις 15 Ιανουαρίου δημοσιεύθηκε η ανακοίνωση της Πρόθεσης Δημόσιας Προσφοράς (Intention to 
Float Announcement). Η ανακοίνωση αυτή σηματοδότησε επίσημα την έναρξη της διαδικασίας της 
Αρχικής Δημόσιας Προσφοράς.  
• 
Στη συνέχεια, στις 23 Ιανουαρίου το Χρηματιστήριο Αθηνών επιβεβαίωσε ότι πληρούνταν όλες οι 
προϋποθέσεις για την εισαγωγή των μετοχών της Εταιρείας στο Χρηματιστήριο. Η επικύρωση αυτή 
ήταν κρίσιμη και σηματοδότησε την ολοκλήρωση ενός από τα σημαντικά βήματα προς την Αρχική 
Δημόσια Προσφορά. 
• 
Στις 25 Ιανουαρίου η Επιτροπή Κεφαλαιαγοράς (ΕΚ) ενέκρινε το ενημερωτικό δελτίο, το οποίο 
περιλάμβανε την ανακοίνωση του εύρους τιμών. Η εν λόγω έγκριση αποτέλεσε άλλη μια σημαντική 
εξέλιξη και το ενημερωτικό δελτίο δημοσιεύθηκε αμελλητί προς ενημέρωση των δυνητικών 
επενδυτών. 
• 
Στις 2 Φεβρουαρίου ανακοινώθηκε η τιμή διάθεσης των μετοχών, θέτοντας τις βάσεις για το τελικό 
βήμα της διαδικασίας. Το αποκορύφωμα αυτών των συλλογικών προσπαθειών ήταν η επιτυχής 
έναρξη διαπραγμάτευσης στις 7 Φεβρουαρίου 2024. Το γεγονός αυτό σηματοδότησε την 
υλοποίηση του στόχου των μετόχων να εισαχθούν οι μετοχές του ΔΑΑ σε ρυθμιζόμενη αγορά και 
αποτέλεσε σημαντικό ορόσημο στην εταιρική ιστορία του.
<div>
<p>Ασία κατά 44,0%. Τέλος, η Αφρική ήταν η μόνη αγορά που παρουσίασε μείωση σε σχέση με τα επίπεδα</p>
<p>του 2023, κατά -6,6%, κυρίως λόγω της δυσμενούς εξέλιξης της κίνησης στην Αίγυπτο.</p>
<p>Το πρώτο εξάμηνο του 2024, η κίνηση εμπορευμάτων του Αερολιμένα ανήλθε σε 56,6 χιλιάδες τόνους,</p>
<p>ξεπερνώντας τα επίπεδα του 2023 κατά 26,7%. Ο όγκος των φορτίων αυξήθηκε κατά 28,6% σε 54,8</p>
<p>χιλιάδες τόνους, ενώ η κίνηση του ταχυδρομείου συνέχισε την πτωτική της τάση, μειούμενη κατά 11,9%</p>
<p>σε 1,8 χιλιάδες τόνους. Η εγχώρια κίνηση παρέμεινε αμετάβλητη, ενώ η διεθνής κίνηση αυξήθηκε κατά</p>
<p>28,4%, κυρίως λόγω της πρόσθετης χωρητικότητας που προσέφεραν οι αερομεταφορείς των ΗΠΑ. Τα</p>
<p>εισερχόμενα φορτία αυξήθηκαν κατά 45%, επωφελούμενα από τις διαταραχές στη διώρυγα του Σουέζ και</p>
<p>την αύξηση των διακινούμενων φορτίων μέσω του Αεροδρομίου. Τα εξερχόμενα φορτία, παρά την αρνητική</p>
<p>τάση των εξαγωγών στην Ελλάδα, αυξήθηκαν κατά 14,9%, κυρίως λόγω της πρόσθετης διαμετακομιστικής</p>
<p>κίνησης.</p>
<p>Εισαγωγή των μετοχών του ΔΑΑ στο Χρηματιστήριο Αθηνών</p>
<p>Την 1 Ιουνίου 2023, οι μέτοχοι του ΔΑΑ υπέγραψαν Μνημόνιο Κατανόησης (Memorandum of</p>
<p>Understanding) για τη διερεύνηση της δυνατότητας πώλησης του 30% της συμμετοχής του Ταμείου</p>
<p>Αξιοποίησης Ιδιωτικής Περιουσίας του Δημοσίου (ΤΑΙΠΕΔ) στον ΔΑΑ μέσω Αρχικής Δημόσιας Προσφοράς.</p>
<p>Η απόφαση αυτή συνάδει με τη μακροχρόνια επιλογή των μετόχων του ΔΑΑ να εισαγάγουν τις μετοχές της</p>
<p>Εταιρείας σε ρυθμιζόμενη αγορά, στη συγκεκριμένη περίπτωση στην Κύρια Αγορά της Ρυθμιζόμενης Αγοράς</p>
<p>Αξιών του Χρηματιστηρίου Αθηνών (ATHEX).</p>
<p>Καθ' όλη τη διάρκεια του 2023, η Εταιρεία και οι μέτοχοί της προέβησαν σε σειρά προπαρασκευαστικών</p>
<p>ενεργειών, ώστε να διασφαλίσουν την επιτυχία της Αρχικής Δημόσιας Προσφοράς. Οι προσπάθειες αυτές</p>
<p>περιλάμβαναν την πρόσληψη ειδικών τεχνικών, χρηματοοικονομικών, νομικών, επικοινωνιακών και άλλων</p>
<p>συμβούλων με αντικείμενο την παροχή της απαραίτητης υποστήριξης. Ως ημερομηνία-στόχος για την</p>
<p>έναρξη διαπραγμάτευσης ορίστηκε η 7 Φεβρουαρίου του 2024.</p>
<p>Μερικά κρίσιμα ορόσημα που επιτεύχθηκαν στις αρχές του 2024, ώστε να καταστεί δυνατή η Αρχική</p>
<p>Δημόσια Προσφορά:</p>
<p>Στις 15 Ιανουαρίου δημοσιεύθηκε η ανακοίνωση της Πρόθεσης Δημόσιας Προσφοράς (Intention to</p>
<p>Float Announcement). Η ανακοίνωση αυτή σηματοδότησε επίσημα την έναρξη της διαδικασίας της</p>
<p>Αρχικής Δημόσιας Προσφοράς.</p>
<p>Στη συνέχεια, στις 23 Ιανουαρίου το Χρηματιστήριο Αθηνών επιβεβαίωσε ότι πληρούνταν όλες οι</p>
<p>προϋποθέσεις για την εισαγωγή των μετοχών της Εταιρείας στο Χρηματιστήριο. Η επικύρωση αυτή</p>
<p>ήταν κρίσιμη και σηματοδότησε την ολοκλήρωση ενός από τα σημαντικά βήματα προς την Αρχική</p>
<p>Δημόσια Προσφορά.</p>
<p>Στις 25 Ιανουαρίου η Επιτροπή Κεφαλαιαγοράς (ΕΚ) ενέκρινε το ενημερωτικό δελτίο, το οποίο</p>
<p>περιλάμβανε την ανακοίνωση του εύρους τιμών. Η εν λόγω έγκριση αποτέλεσε άλλη μια σημαντική</p>
<p>εξέλιξη και το ενημερωτικό δελτίο δημοσιεύθηκε αμελλητί προς ενημέρωση των δυνητικών</p>
<p>επενδυτών.</p>
<p>Στις 2 Φεβρουαρίου ανακοινώθηκε η τιμή διάθεσης των μετοχών, θέτοντας τις βάσεις για το τελικό</p>
<p>βήμα της διαδικασίας. Το αποκορύφωμα αυτών των συλλογικών προσπαθειών ήταν η επιτυχής</p>
<p>έναρξη διαπραγμάτευσης στις 7 Φεβρουαρίου 2024. Το γεγονός αυτό σηματοδότησε την</p>
<p>υλοποίηση του στόχου των μετόχων να εισαχθούν οι μετοχές του ΔΑΑ σε ρυθμιζόμενη αγορά και</p>
<p>αποτέλεσε σημαντικό ορόσημο στην εταιρική ιστορία του.</p>
</div>